****

**PROGRAMACIÓ**

Com ens expliquem?

Objectius

* Escoltar atentament un text informatiu oral.
* Desenvolupar estratègies per comprendre un text oral: text informatiu.
* Identificar les parts d’un text informatiu.
* Prendre consciència dels barbarismes més habituals i corregir-los.
* Preparar i dur a terme una exposició oral.
* Interactuar en situacions d’aprenentatge.
* Aplicar tècniques de coavaluació.

Competències bàsiques de l’àmbit lingüístic

Dimensió comunicació oral

**C1** Comprendre textos orals de la vida quotidiana, dels mitjans de comunicació i escolars.

**C2** Produir textos orals de tipologia diversa adequats a la situació comunicativa.

Continguts clau

* Tipologia textual: els textos informatius.
* Tema, idea principal i idees rellevants d’una xerrada.
* Estratègies per estructurar l’expressió oral: elaboració d’un guió.
* Lèxic: vocabulari específic sobre les abelles.

**Dimensió comprensió lectora**

**C6** Utilitzar, per comprendre un text, l’estructura i el format de cada gènere textual i el component semàntic de les paraules i de les estructures morfosintàctiques més habituals.

**C7** Aplicar estratègies de cerca i gestió de la informació per adquirir coneixement propi.

**Continguts clau**

* Els connectors i altres expressions per unir o introduir les parts d’una exposició.
* Fonts d’informació: tria de la font adequada per preparar un text informatiu.

Dimensió plurilingüe i intercultural

**C14** Conèixer i valorar la diversitat lingüística i cultural de Catalunya, de l’Estat espanyol, d’Europa i del món.

**Continguts clau**

* Dades bàsiques sobre la diversitat sociolingüística de Catalunya i de l’Estat espanyol: els barbarismes i la influència del castellà sobre el català.

Competències bàsiques de l’àmbit d’aprendre a aprendre

**Dimensió autoconeixement respecte de l’aprenentatge**

**C2** Ser conscient del que se sap i del que cal aprendre.

**Continguts clau**

* Tècniques de coavaluació: valoració de l’exposició d’una altra parella a partir d’unes pautes.